Sulke gladde monde moet jêm kry | Polokwane Observer Sulke gladde monde moet jêm kry – Polokwane Observer
Home Schools Sulke gladde monde moet jêm kry
Sulke gladde monde moet jêm kry
Jun 18, 2015, 06:51 am
Verskeie spanne van plaaslike hoërskole het verlede week aan die Radikale Redenaarsfees (RRF) in die stad deelgeneem in die hoop om die beoordelaars te oortuig dat hul redenasievermoë goed genoeg is om na die Limpopo- en dalk selfs nasionale finale deur te dring.
Spanne van Hoërskool Pietersburg (PHS) en Curro Heuwelkruin, wat Donderdag in graadverband deelgeneem het, het deurgaans met hul kreatiwiteit en skeppende taalgebruik beïndruk en die gehoor van hul standpunte oortuig.
Een van die graad 9-groepe van PHS wat deur Ina van der Merwe, Afrikaans-departementshoof afgerig is, het die hoogste persentasie behaal; ‘n volle 93%.
Met hul onderwerp, ‘Jong bloed raas’, het die groep bekkige entoesiastiese tieners met uitstekende interaksie binne spanverband, skerp humor en genoeg selfvertroue die beoordelaar oorreed dat daar deeglik met hulle rekening gehou moet word.
Die RRF bestaan uit verskeie afdelings waaraan leerders kan deelneem waaronder ‘n skryfkunsfees, lees-, kunste-, redenaars-, kususse en skryfwerk.
Die doel van die fees is om leerders van graad R tot -12 die geleentheid te bied om voor ‘n gehoor op te tree en ‘n positiewe bydrae tot elke spreker se selfvertroue en selfkonsep te lewer met die oog op verbeterde kommunikasievermoëns.
Die Limpopo-finaal vind op 22 Augustus plaas en die nasionale finaal is op 31 Oktober.
Previous PostBeurtkrag effek op ekonomie wek kommer Next PostLimpopo-redenaars is nie op die mond geval nie